ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԱՆՁԱՊԵՏԱՐԱՆՈՒՄ «ՄԻԱՎՈՐՎԱԾ ԱԶԳԵՐԻ ԿԱԶՄԱԿԵՐՊՈՒԹՅԱՆ ԶԱՐԳԱՑՄԱՆ «ՇԵՆՔԵՐԻ ԷՆԵՐԳԱԱՐԴՅՈՒՆԱՎԵՏ ԱՐԴԻԱԿԱՆԱՑՄԱՆՆ ՈՒՂՂՎԱԾ ՆԵՐԴՐՈՒՄՆԵՐԻ ՌԻՍԿԵՐԻ ՆՎԱԶԵՑՈՒՄ» ԾՐԱԳԻՐ ԱՆՎԱՄԲ ԱՎԱՆԴԱՅԻՆ ՀԱՇԻՎ ԲԱՑԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ

 ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**1. Իրավական ակտի անհրաժեշտությունը (նպատակը)**

 **Սույն Նախագծի ընդունման անհրաժեշտությունը** պայմանավորված է Միավորված ազգերի կազմակերպության զարգացման ծրագրի և Կլիմայի կանաչ հիմնադրամի (ՄԱԶԾ-ԿԿՀ) կողմից ֆինանսավորվող «Շենքերի էներգաարդյունավետ արդիականացմանն ուղղված ներդրումների ռիսկերի նվազեցում» ծրագրի իրականացման ֆինանսական միջոցների ստացման և ՀՀ պետական մարմինների տնօրինման նպատակով ավանդային, դրամային հաշվեհամարներ բացելու համար:

**2. Ընթացիկ իրավիճակը և կարգավորման բնույթը**

**Ծրագրի նպատակն է** ՀՀ պետական բյուջեով նախատեսված ծրագրերի կապիտալ բնույթի միջոցառումների շրջանակներում **հասարակական նշանակության շենքերի էներգաարդյունավետության բարձրացման միջոցառումներ իրականացնելու նպատակով** ՄԱԶԾ-ի կողմից համաֆինանսավորման ապահովումը։ ՈՒստի անհրաժեշտություն է առաջացել **նախատեսված աշխատանքների համար ՄԱԶԾ-ի կողմից համաֆինանսավորելու կարգավորման նպատակով ՀՀ ֆինանսների նախարարությունում շահառուների համար բացել ավանդային հաշվեհամարներ։**

**3. Նախագծի մշակման գործընթացում ներգրավված ինստիտուտները և անձինք**

Նախագծի մշակմանը մասնակցել են Ֆինանսների նախարարության Բյուջետային գործընթացի կառավարման և գործառնական վարչության աշխատակիցները:

 **5. Իրավական ակտի կիրառման դեպքում ակնկալվող արդյունքը**

 Իրավական ակտի ընդունմամբ կիրականացվի «Շենքերի էներգաարդյունավետ արդիականացմանն ուղղված ներդրումների ռիսկերի նվազեցում» ծրագրի իրականացման համար Միավորված ազգերի կազմակերպության զարգացման ծրագրից ֆինանսական միջոցների ստացում և մնացորդը տարեվերջին ՀՀ պետական բյուջե փոխանցում:

Նախագծի ընդունման կապակցությամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չի առաջանա:

Նախագծի ընդունման կապակցությամբ Հայաստանի Հանրապետության պետական բյուջեում կամ տեղական ինքնակառավարման մարմինների բյուջեներում փոփոխություններ չեն սպասվում:

**6. Կապը ռազմավարական փաստաթղթերի հետ.**

 Հայաստանի Հանրապետության կառավարության 2021-2026 թվականների ծրագիր, կետեր` 28.4 և 28.5: